CELEX: 32020R1590
Language: el
Date: 2020-08-19 00:00:00
Title: Κατ’ εξουσιοδότηση κανονισμός (ΕΕ) 2020/1590 της Επιτροπής της 19ης Αυγούστου 2020 για την τροποποίηση του παραρτήματος I του κανονισμού (ΕΕ) 2019/631 του Ευρωπαϊκού Κοινοβουλίου και του Συμβουλίου, ώστε να ληφθεί υπόψη η εξέλιξη της μάζας των καινούργιων ελαφρών επαγγελματικών οχημάτων που ταξινομήθηκαν τα έτη 2016, 2017 και 2018 (Κείμενο που παρουσιάζει ενδιαφέρον για τον ΕΟΧ)

30.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 360/8
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/1590 ΤΗΣ ΕΠΙΤΡΟΠΗΣ
         της 19ης Αυγούστου 2020
         για την τροποποίηση του παραρτήματος I του κανονισμού (ΕΕ) 2019/631 του Ευρωπαϊκού Κοινοβουλίου και του Συμβουλίου, ώστε να ληφθεί υπόψη η εξέλιξη της μάζας των καινούργιων ελαφρών επαγγελματικών οχημάτων που ταξινομήθηκαν τα έτη 2016, 2017 και 2018
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/631 του Ευρωπαϊκού Κοινοβουλίου και του Συμβουλίου, της 17ης Απριλίου 2019, σχετικά με τα πρότυπα επιδόσεων για τις εκπομπές CO2 από τα καινούργια επιβατικά αυτοκίνητα και από τα καινούργια ελαφρά επαγγελματικά οχήματα και με την κατάργηση των κανονισμών (ΕΚ) αριθ. 443/2009 και (ΕΕ) αριθ. 510/2011 (1), και ιδίως το άρθρο 14 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η μέση μάζα σε κατάσταση ετοιμότητας λειτουργίας για το σύνολο του στόλου οχημάτων της ΕΕ η οποία χρησιμοποιείται για τον υπολογισμό των στόχων ειδικών εκπομπών CO2 για κάθε κατασκευαστή καινούργιων ελαφρών επαγγελματικών οχημάτων, δηλαδή η τιμή M0, πρέπει να αναπροσαρμόζεται τακτικά, ώστε να λαμβάνονται υπόψη οι αλλαγές στη μέση μάζα των καινούργιων ελαφρών επαγγελματικών οχημάτων που ταξινομούνται στην Ένωση.
                  
               
                     (2)
                  
                  
                     Με βάση τα στοιχεία των εκτελεστικών αποφάσεων της Επιτροπής (ΕΕ) 2018/143 (2), (ΕΕ) 2019/582 (3) και (ΕΕ) 2020/1035 (4), η μέση μάζα σε κατάσταση ετοιμότητας λειτουργίας των καινούργιων ελαφρών επαγγελματικών οχημάτων κατά τα ημερολογιακά έτη 2016, 2017 και 2018, σταθμισμένη με βάση τον αριθμό των νέων ταξινομήσεων για καθένα από τα έτη αυτά, ήταν 1 825,23 kg. Συνεπώς, η τιμή M0 για τα ημερολογιακά έτη 2021, 2022 και 2023, η οποία αναφέρεται στο παράρτημα I μέρος Β σημείο 4 του κανονισμού (ΕΕ) 2019/631, θα πρέπει να αντικατοπτρίζει την εν λόγω μάζα.
                  
               
                     (3)
                  
                  
                     Κατά συνέπεια, ο κανονισμός (ΕΕ) 2019/631 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο παράρτημα I μέρος Β σημείο 4 του κανονισμού (ΕΕ) 2019/631, η καταχώριση M0 αντικαθίσταται από το ακόλουθο κείμενο:
            
               «M0 είναι 1 766,4 το 2020, 1 825,23 για τα έτη 2021, 2022 και 2023 και, για το 2024, η τιμή που εγκρίθηκε σύμφωνα με το άρθρο 14 παράγραφος 1 στοιχείο β)».
            
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 19 Αυγούστου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 111 της 25.4.2019, σ. 13.
         
            (2)  Εκτελεστική απόφαση (ΕΕ) 2018/143 της Επιτροπής, της 19ης Ιανουαρίου 2018, για την επιβεβαίωση ή την τροποποίηση του προσωρινού υπολογισμού των μέσων ειδικών εκπομπών CO2 και των στόχων ειδικών εκπομπών όσον αφορά τους κατασκευαστές καινούργιων ελαφρών επαγγελματικών οχημάτων για το ημερολογιακό έτος 2016, σύμφωνα με τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (ΕΕ L 25 της 30.1.2018, σ. 49).
         
            (3)  Εκτελεστική απόφαση (ΕΕ) 2019/582 της Επιτροπής, της 3ης Απριλίου 2019, για την επιβεβαίωση ή την τροποποίηση του προσωρινού υπολογισμού των μέσων ειδικών εκπομπών CO2 και των στόχων ειδικών εκπομπών όσον αφορά τους κατασκευαστές καινούργιων ελαφρών επαγγελματικών οχημάτων για το ημερολογιακό έτος 2017 και, για τον συνδυασμό Volkswagen και τα μέλη του συνδυασμού, για τα ημερολογιακά έτη 2014, 2015 και 2016, σύμφωνα με τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (ΕΕ L 100 της 11.4.2019, σ. 47).
         
            (4)  Εκτελεστική απόφαση (ΕΕ) 2020/1035 της Επιτροπής, της 3ης Ιουνίου 2020, για την επιβεβαίωση ή την τροποποίηση του προσωρινού υπολογισμού των μέσων ειδικών εκπομπών CO2 και των στόχων ειδικών εκπομπών κατασκευαστών επιβατικών αυτοκινήτων και ελαφρών επαγγελματικών οχημάτων για το ημερολογιακό έτος 2018, σύμφωνα με τον κανονισμό (ΕΕ) 2019/631 του Ευρωπαϊκού Κοινοβουλίου και του Συμβουλίου (ΕΕ L 227 της 16.7.2020, σ. 37).